open-index/open-wikipedia-markdown huggingface dataset:
John Michael Talbot

**John Michael Talbot** (Oklahoma City, 8 mei 1954) is 'nen Amerikaanse zenger, leedjessjriever en gitarist. Hae is ook 'ne kattelieke mönnik. Talbot is bekènd dör z'n aandeel in de oprichting van de kloasterorde *Brothers and Sisters of Charity* in Eureka Springs, Arkansas.

## Discografie
* 1. Reborn (1972) met Terry Talbot 
* 2. John Michael Talbot (1976)
* 3. The New Earth (1977)
* 4. The Lord's Supper (1979)
* 5. Beginnings / The Early Years (1980)
* 6. Come to the Quiet (1980)
* 7. The Painter (1980) met Terry Talbot
* 8. For the Bride (1981)
* 9. Troubadour of the Great King (1981)
* 10. Light Eternal (1982)
* 11. Songs For Worship Vol. 1 (1982)
* 12. No Longer Strangers (1983) met Terry Talbot
* 13. The God of Life (1984)
* 14. Songs For Worship Vol. 2 (1985)
* 15. The Quiet (1985)
* 16. Be Exalted (1986)
* 17. Empty Canvas (1986)
* 18. The Heart of the Shepherd (1987)
* 19. Quiet Reflections (1987)
* 20. The Regathering (1988)
* 21. Master Collection (1988)
* 22. The Lover and the Beloved (1989)
* 23. Come Worship the Lord Vol. 1 (1990)
* 24. Come Worship the Lord Vol. 2 (1990)
* 25. Hiding Place (1990)
* 26. The Birth of Jesus (1990)
* 27. The Master Musician (1992)
* 28. Meditations in the Spirit (1993)
* 29. Meditations from Solitude (1994)
* 30. Chant from the Hermitage (1995)
* 31. The John Michael Talbot Collection (1995)
* 32. The Talbot Brothers Collection (1995)
* 33. Brother to Brother (1996) met Michael Card
* 34. Our Blessing Cup (1996)
* 35. Troubadour for the Lord (1996)
* 36. Table of Plenty (1997)
* 37. Hidden Pathways (1998)
* 38. Pathways of the Shepherd (1998)
* 39. Pathways to Solitude (1998)
* 40. Pathways to Wisdom (1998)
* 41. Quiet Pathways (1998)
* 42. Spirit Pathways (1998)
* 43. Cave of the Heart (1999)
* 44. Simple Heart (2000)
* 45. Wisdom (2001)
* 46. Signatures (2003)
* 47. City of God (2005)
* 48. Monk Rock (2005)
* 49. The Beautiful City (2006)
* 50. Living Water 50th (2007)
* 51. Troubadour Years (2008)

## Extern links
* Officieel site
* ''The Brothers and Sisters of Charity''
Cor Lambregts

**Cornelis Johannes Maria (Cor) Lambregts** (Remunj, 22 april 1958) is 'ne veurmalige Nederlandse langeaafsjtandsluiper. Hae is drievoudig Nederlands kampioen.

## Biografie
In 1978 sjtarde Lambregts mèt hardloupe. Daorveur waas hae actief gewaes in de wielersjport, wo-in hae zich hèj óntwikkeld tot eine regionaal bekènde fitserenner. De wielertraining vergde aevel erg völ trainingstied, vandao dat de Remunjenaer besjloot óm te keze veur ein minder tiedroavende tak van sjport. "Loupe sjlók minder trainingstied op. Per daag train ich noe zoa 'n 1,5 oer, terwiel 't fitserenne 3 à 4 oer kos en mèt mien sjtudie koosj ich dat neet meë combinere", aldus de toenmalige hts-sjtudent in 1980. 

In 1981 wón Cor Lambregts verrasjend de internasjenale Rude Pravo loup in Praag.
Tiedes de CPC loup in Den Haag leep hae in 1983 eine tied van 1:00.40, vanaaf toen 't officieuze Nederlandse record op de hauve marathon. Datzelfde jaor debuteerde hae in de Rotterdam Marathon mèt eine tied van 2:12.40.In 1984 vertaengewoordigde hae, same mèt Gerard Nijboer en Cor Vriend, Nederland op de Olympische Sjpele van Los Angeles op de marathon. Gerard en hae moosjte aevel veur de finish oetsjtappe. Cor Vriend woort 39e in 2:21.08. In datzelfde jaor leep hae 2:14.46 op de Chicago Marathon. Ouch deeg hae in 1986 mit aan 't Europees kampioensjap atletiek in Stuttgart op de 10.000 m. 

In 1985 woort Lambregts derde op de Rotterdam Marathon in ein perseuënlik record van 2:11.02 achter de Portugees Carlos Lopes (2:07.12) en de Brit John Graham (2:09.58).

In zien naodage kaom hae oet in de duathlonsjport, wo hae in 1993 nog zösde woort op 't EK in Koningslutter (D) en zevende op 't WK in Dallas (USA).

Allewiel is Cor Lambregts actief es hobbylouper. Van beroep is hae projectóntwikkelaer.

## Nederlandse kampioensjappe

## Perseuënlike records
**Baan**

**Waeg**

## Brónvermelding
*Lemmens, N. (1981) *Cor Lambregts, de Limburgse flierefluiter* Atletiekwereld nr. 19: KNAU
*Hendriks, H. (1983) *Stad Rotterdam Marathon: Super en groots* Atletiekwereld nr. 7: KNAU
*Werkgroep Atletiek (1994) *Atletiekstatistiek Aller Tijden* KNAU
*Bijkerk, T. (2004) *Olympisch Oranje* De Vrieseborch ISBN 90-6076-522-2
*Mooij, C. en Knippen, M (2006) *Egmond na 738 kilometer*, uitgegeven door Cor Mooij i.o.v. Le Champion ISBN 90-811264-1-5
*Werkgroep Statistiek KNAU (2007) *Statistisch jaarboek 2006* KNAU
*Smissen, A. van der (2007) *Cor Lambregts werd toevallig een hardloper* De Hardloper nr. 5: Running Media
*Lies mèt Nederlandse baanrecords
*Wikipedia NL, Cor Lambregts

## Referentie

## Externe links
*Prefiel van Cor Lambregts op SR/Olympic Sports
*Prefiel Cor Lambregts op web.archief
Avatar

Avatar kin verwieze nao:
* Avatar (hindoeïsme), 'ne in 'ne miensj of e deer geïncarneerde god.
* Avatar (nickname), 'n pleetsje bij 'ne 'nickname' op 't internet.
* Avatar (film), 'ne film oet 2009.
Wide-field Infrared Survey Explorer

De **Wide-field Infrared Survey Explorer**, aofgekort tot **WISE**, is 'ne ruimtetelescoop, dee loert in 't infraroedspectrum. Heer is gelanceerd op 14 december 2009 um 6:09 plaotseleken tied (15:09 Nederlandsen tied) vaanaof de Vandenberg Air Force Base in Californië, VS, woebij gebruuk woort gemaak vaan 'n Delta II draagrakèt..

't Doel vaan de ruimtetelescoop is um in 'n baon op 525 km huugde zoegood es de gaanse ruimte boete de Eerd te fotografere. Tijdens de 10 maond dorende missie weurt eder positie in de ruimte minimaal 8 kier gefotografeerd. In totaol weure 2 miljoen foto's gemaak mèt 'ne beleechtingstied vaan 11 seconde. De instruminte aon boord vaan de satelliet zien 1000 kier mie geveuleg es aander instruminte tot noe touw in de ruimte, zoewie IRAS, AKARI en COBE.

De ruimtetelescoop vluig in 'n cirkelvörmige, polair, zon-synchroon baon um de Eerd, euver de sjeiing tösse daag en nach op de Eerd. Daorum voond de lancering ouch plaots bij zonsopkoms.

Op 30 december 2009 woort de besjermkap vaan d'n telescoop verwijderd. De telescoop kin noe veur 't iers ech leech woernumme.
Miedwinterzónnewende

**Miedwinter** of de **miedwinterzónnewende** vèlt rónd 21 december. De exacte datum kènt per jaor versjille, dat hingk aaf van de zónnewende. Die vèlt op de kortste daag van ’t jaor, es de nach ’t langs doert. Nao de miedwinterzonnewende zölle de daag wir goon lenge. “Lenge meh ouch sjtrenge” zaet ’t sjpreekwoord, dat aangeuf dat de winter dan ech ziene intrae zal doon. Met de miedzomer of miedzomerzónnewende, op 21 juni, gebeurt 't tegeneuvergesjtèlde, dan were de daag wir korter.
De winterwende op 't noordelik haufrond vèlt same mèt de zomerwende op 't zudelik gedeilte en andersjum.

## Historie
't Versjiensel van de zonnewende waor bie väöl volke aanleiding veur vieringe. Fièste oet dankbaarheid, die tot in dezen tied zin blieve doordoere.    

* De Romeine, vierde rónd de 21 december ’t fiès, de zgn. *saturnaliën*, van dae winterzonnesjtilstand, eigelik de wedergeboorte van ’t leech. 

* De Kelte vierde hun Yule fiès.

* De Germane houwe rond dae datum de zoageneumde joelfièste, oet dankbaarheid. Die vieringe doerde 13 daag en 12 nachte. Wèrke waor d’r neet bie, meh des te miè väöl ete en drinke. Daobie woorte vreugdevure óntsjtoke en me seerde alles mèt greunblievende tek en tekskes. Dat waore symbole veur de vröchbaarheid.

## Kerstening
Symbool veur de vröchbaarheid ies de greunblievende sjpar. 't Gebruuk es keersjboum ies 'n kerstening, um dit heidens gebruuk, aan te passe aan de pricipes van 't Christendom. Bie de katholieke waor 't gebruuk van 'ne keersjboum tot wied in de 20e ièw neet gebrukelik. 

De viering van keersjmes ies 'n indirecte vervanging of kerstening (verchristeliking) van de heidense miedwinterzónnewende en 'n directe kerstening van de Mithras-zonnecultus, dae 'n officieel religie in 't Romeins Riek waor.
Orion (starebeeld)

**Orion** is de naom vaan 'n starebeeld wat vaan de gaanse Eerd gemekelek te zien is. 't Is te vinde op d'n hiemelequator. De naom is aofkomsteg vaan *[[Orion (mythologie)|Orion]]* oet de Griekse mythologie, 'ne jeger, dee door de godin Artemis weurt doedgemaak en tot starebeeld woort verheve.

Op 't noordelek haafroond is 't 's winters vreug in d'n aovend hiel dudelek in oosteleke riechting te zien. 't Liek qua vörm op 'n zandluiper, mèt linksbove de staar Betelgeuse, rechsbove Bellatrix, linksoonder Saiph en rechsoonder Rigel. In 't midde ligke drei stare op ein lijn: Alnitak, Alnilam en Mintaka (ζ, ε en δ). Deze drei stare weure ouch wel "Gordel vaan Orion" (es zouw 't 'ne reem zien) of "Jacobsstaaf" geneump.

Zjus oonder de gordel is de Orionnevel (M42 in 't keertsje) te vinde, wat zelfs mèt 't bloete oug te zien is in doonker nachte. Zjus oonder Alnitak is de Paardekopnevel te vinde. Deze is evels lesteg te zien.

Tösse 16 en 26 oktober is de meteorezwerm de Orionide te zien, mèt e maximum op 21 oktober. Deze zwerm is geassocieerd mèt de komeet vaan Halley.

## Aander stare vinde

Via de stare in Orion is 't gemekelek um aander stare te vinden. Sirius ligk min of mie in 't verlengde vaan de lijn vaan Mintaka nao Alnitak, Aldebaran ligk zjus d'n aandere kant op. In 't verlengde vaan 'n lijn van Rigel nao Betelgeuse vind me Castor en Pollux, twie stare oet 't starebeeld Twielinge.
Polaris

**Polaris** of de **Poolstaar** (*α Ursae Minoris*) is de staar die op dit momint oongeveer op de plaots vaan noordeleke hiemelpool steit. 't Is de mies helder staar vaan 't starebeeld Kleine Beer (*Ursa Minor*).

De staar steit ouch bekind es **Alruccabah**, **Cynosura**, **Phoenice**, **Loodsstaar**, **Tramontana**, **Navigatoria**, **Ster van Arcady**, **Yilduz** en **Mismar** en maak deil oet vaan de Pleiadegróp.

Umtot Polaris op een vaste plaots aon d'n hiemel steit kin ze gebruuk weure es navigatiemiddel: es te de staar zuus wèts te boe 't noorde ligk.

De kortste aofstand tot de noordeleke hiemelpool weurt in 2102 bereik (minder es de sjijnbare diameter vaan de maon). Door precessie vaan de eerdas dee 'ne cirkel besjrijf in oongeveer 25.770 jaor zalle aander stare oeteindelek de rol vaan Poolstaar euvernumme: zuuch 't artikel Poolstaar.

Polaris steit op oongeveer 430 leechjaor vaan de Eerd. 't Is 'n miervoudege staar: de hoofstaar α UMi Aa drejt same mèt α UMi Ab, 'n dwergstaar, roondein, en same drejje zie mèt α UMi B (oontdèk in 1780 door William Herschel) roondein. 't Gief ouch nog 2 stare op 'ne groeteren aofstand, α UMi C en α UMi D, boevaan me vreuger dach tot die oonderdeil waore vaan 't systeem, mer oonderzeuk heet oetgeweze tot dat neet zoe is.
Yavapai County

**Yavapai** is 'n in 1865 gestiech graofsjap in Arizona, VS. De naom kump vaan de gelieknaomege stam die hei leefde. De hoofplaots vaan 't graofsjap is Prescott.

## Geografie
't Graofsjap heet 'n totaal oppervlak vaan 21.051 km² boevaan 21.039 km² land is en 12 km² water.

### Aongrenzende graofsjappe
* Mohave County - weste
* La Paz County - zuidweste
* Maricopa County - zuie
* Gila County - ooste
* Coconino County - noordooste

## Demografie
Volgens de census vaan 2000 bedroog 't totaol bevolkingsaontal in **Yavapai County** 167.517.

## Plaotse
De twie belaankriekste plaotse vaan 't graofsjap zien:
* Cottonwood
* Prescott

## Bron
* alles euver de Amerikaanse counties
Maricopa County

**Maricopa** is 'n in 1871 gestiech graofsjap in Arizona, VS. De naom kump vaan de gelieknaomege stam die hei leefde. De hoofplaots vaan 't graofsjap is Phoenix, wat ouch de hoofstad vaan Arizona is.

## Geografie
't Graofsjap heet 'n totaal oppervlak vaan 23.891 km², boevaan 23.836 km² land is en 55 km² water.

### Aongrenzende graofsjappe
* Yuma County - weste
* La Paz County - weste
* Pima County - zuie
* Pinal County - zuidooste
* Yavapai County - noorde

## Demografie
Volgens de census vaan 2000 bedroog 't totaol bevolkingsaontal in **Maricopa County** 3.072.149. Daomèt is 't 't mies diechbevolkte graofsjap vaan Arizona.

## Plaotse
De vief belaankriekste plaotse vaan 't graofsjap zien:
* Chandler
* Glendale
* Mesa
* Phoenix
* Scottsdale

### Metropole Phoenix
In principe grenze alle stei in Maricopa aonein. Daomèt kins te Maricopa County bekans vergelieke mèt eus Parkstad Limburg. Die gróp plaotse bie-ein steit dao ouch bekind es **Metropole Phoenix** of *Maricopa City*. Phoenix is de groetste stad vaan Maricopa City, en daonao volge Mesa, Glendale, Chandler en Scottsdale. In totaol besteit deze metropool oet ach stei, mer de vijf die hei besjreve weure zien de einegste die op de lies vaan twiehoonderd groetste stei in de VS staon. Metropole Phoenix is gelege in 't noordooste vaan Maricopa County.

De steit in Metropole Phoenix wèrke väöl mètein. Daomèt weurt bedoelt, ze perbere neet te väöl opein te lieke, mer wèlle mekaar zjus zoeväöl meugelek aonvölle. Zoe heet neet Phoenix de *Phoenix University*, mer Glendale. Allewel de mieste lui in Phoenix woene, goon ze bekans ummertouw oet in Mesa, umtot dao sumpeleweg mie te doen is. In tegedeil tot de mieste stei zuut Phoenix dit neet es 'n bedreiging. Phoenix krijg heidoor mie 't imago vaan de ideale woenstad, Mesa die vaan 't sjiekste nachleve en Glendale es 'n gooj studentestad. Ouch höbbe Glendale, Mesa en Phoenix neet väöl las vaan probleemwieke, aongezien die veurnaomelek in Chandler ligke.

## Bron
* alles euver de Amerikaanse counties
Snow Patrol

**Snow Patrol** is 'n rockgróp oet Dundee, Sjotland. De gróp is sinds 1994 actief, en besteit oet Nathan Connolly, Gary Lightbody, Jonny Quinn, Tom Simpson en Paul Wilson. De meziek is Ingelstaoleg.

### Albums

|- align=center
|align=left|*Final Straw*||04-08-2003||08-05-2004||49||10||
|- align=center
|align=left|*Eyes Open*||01-05-2006||06-05-2006||6||88|| Platina
|- align=center
|align=left|*A Hundred Million Suns*||27-10-2008||01-11-2008||8||55*|| Goud
|- align=center
|align=left|*Up to Now*||09-11-2009||14-11-2009||5||5*|| Verzamelalbum
|}

### Hit
In 2009 scoorde ze in Europa 'n nómmer 1 hit in de Nederlandsen Top 40, naomelek: *Just Say Yes*. Dit nómmer is zjus ein vaan de mindere rocknómmers.
Federico Fellini

**Federico Fellini** (20 jannewarie, 1920 (Rimini, Italië) - 31 oktober, 1993 (Roeme, Italië)) waor 'ne Italiaanse rezjisseur, dee veural illeminte wie rappelering, droum en fantasie mèt mekaar combineerde. Ziene bekènste film is *La Dolce Vita* (Limbörgs:* 't Zeut Leve*).
Docetisme

In 't Christendom is **Docetisme** (van 't Griekse δοκέω dokeō, *lieke* of *sjiene*) 't geleuf dat Jezus' fysiek lichaam 'n illusie waor, zoewie ooch z'n kruutseging; wat wilt zègke dat 't allèng d'r óp laeëk dat Jezus e fysiek lichaam how en fysiek sjtórf. In werkelekheed waor e evvel incorporaal, 'ne zuvere gees en koes fysiek gaar neet sjterve. De mètste christeleke theologe besjoewe docetisme es 'n verdaoling.

't Geleuf in docetisme is sjtaerk verboonde mèt d'r Gnostiek en de Kathare.
## Tekste oeë in docetisme vörkeumt

### Neet[[canon|canonieke]] of [[aprocrief]]e Christeleke tekste
*Evangelie van Phillip 
*Gnostische Apocalyps van Petrus
*Evangelie van Judas
*Evangelie van Petrus
*Handelinge van Johannes

## Kiek ooch
*Avatar (Hindoeïsme)

## Externe leenk
*Docetae in the Catholic Encyclopedia
Ervaring

**Ervaring** of **Experiëntie** is kènnis ha van d'r gebroekeleke gaank van de zakes, verkraege dör observatie en betrókkenheed bie bepaalde processe of toesjtande. 't Begrip "ervaring" is bekaans synoniem mét "inzich", "know how" en "wète". 'ne Persoeën mèt 'n aanzienleke ervaring óp e bepaald gebied wert wal 'ne "expert" geneumd, en zieng ervaring "expertise". 't Is de basis van 't empirisme en 't positivisme.
Beneluxparlemaent

D'r **Raogaevende Interparlementaire Beneluxraod (IPR)**, kórtweg 't **Beneluxparlemaent** geneumd is 'ne adviesraod van de nationaal regeringe van Belsj, Nederland en Luxemburg en is samegesjtèld oet parlementaire va die driej leng. De fracties zeunt neet per laand of nationalitèèt samengesjtèld mae nao politieke gezindheed.

't Beneluxparlemaent waoërt ópgerich óp 5 november 1955 dör de driej leng. De twieë officiële tale zeunt 't Nederlands en 't Fraans. 't Parlemaent behandelt mieë oonderwerpe es oeë över de Benelux besluut en dat keumt ömdat dit parlemaent ieëder is ópgericht. Naeve zakes die ege zeunt an de Benelux behandelt 't parlemaent ooch ander aangelaegenhede zoewie culturele toenadering en samewèrking óp 't gebied van boetelands beleid.

't Beneluxparlemaent keumt aafwisselend en vör twieë ópeenvólgende jaore biejee in Brussel, Den Haag en Luxemburg. Me keumt driej maol per jaor biejee. 't Parlemaent besjikt över e vas secretariaat, dat zaeëtelt in 't Palies der Natie te Brussel.

't Beneluxparlement vervult driej rólle:
# 't Hèlt de nationale regeringe van de deelnömende leng óp de huuëgde van de mieninge die laeve in de versjillende parlemaente.
# 't Adviseert de driej regeringe óp 't gebied van economische en grensöversjrèjjende samenwèrking, mae eventueel ooch ander zakes.
# 't Sjtimuleert de samewèrking tösje de Beneluxleng, én in internationaal verbaand.

Begin aprèl 2013 gónge in Nederland stumme op um 't Beneluxparlemint aof te sjaffe. 'n Mierderheid vaan de Twiede Kamer zaog 't nöt devaan neet in. Minister Frans Timmermans vaan Boetelandse Zakes góng dao evels neet in mèt. Ouch in 't Belsj waor me neet veur aofsjaffing te vinde.

## Lede
In 't Beneluxparlemaent haant 21 Belsje, 21 Nederlandse en zaeëven Luxemburgse parlementaire zitting. De huidige vörzitter van 't Beneluxparlemaent is Bart Tommelein.

De lede van t Beneluxparlemaent groepere zich neet nao nationalitèèt, mae vólges hun politieke gezindheed. D'r zeunt óp 't momaent driej fracties:
* De christeleke fractie
* De socialistische fractie (an dès fractie naeme ooch de "greun" deel)
* De liberaal fractie
'n Erkende fractie besjtèèt oet minstens vief lede.

### Lede oet d'r [[Euregio Maas-Rien]]
*Cristophe Collignon (PS), Amay
*Louis Siquet (PS), Montenau, Amel
*Frans Weekers (VVD), Weert
*Pauline Smeets (PvdA), Zittert
*Wouter Beke (CD&V), Leopoldsburg

## Rifferenties


## Externe leenk
* Website van het Beneluxparlemaent
* Regeling grensöversjrèjjing van ambulances
Louis Pasteur

**Louis Pasteur** (27 december 1822 - 28 september 1895) waor 'ne Franse wetensjapper, dee ziech veural mèt chemie bezig heel. Heer woort veural bekind um zien oetvinding vaan e medicijn tege hoondsdölheid.

Pasteurisere is ouch door häöm oetgevoonde en is nao häöm verneump.
Jan Lambrichs

**Jan Lambrichs** (Mesjtreech, 21 juni 1915 – Kirchroa, 28 jannewarie 1990) waas 'ne Nederlands-Limburgse profwielrenner.

## Biografie
Hae waas profwielrenner van 1941 pès 1954. Zien belangriekste successe zint ein achste plaatsj in 't eindjklassement van de Runj van Frankriek van 1939 en ’n derde plaatsj in ’t eindjklassement van de Runj van Sjpanje in 1946 In die lètste runj won hae ouch twee etappes. 

Jan Lambrichs waas aanvankelik baanrenner, hae fitsde ónger meë mèt Cor Wals, Jan Pijnenburg en Piet van Kempen. Ómdat op de baan in de 1930-er jaore neet völ meë te verdene veel, sjakelde hae euver op waegwedsjtrieje. Hae waas 'ne èrkende tiedriejer en 'ne tamelik goje klömmer. Zoa-es veur völ fitserenners góldj, woort 't succesvolle begin van zien  wielercarrière abrupt óngerbraoke door de Tweëde Waereldaorlog.

## Belangriekste oetsjlaeg
**1939**
* 2e in de 2e etappe Runj van Frankriek
* 8e in eindjklassement Runj van Frankriek
**1944**
* 2e in Oupeye
**1946**
* 1e in de 6e etappe Runj van Sjpanje
* 1e in de 10e etappe Runj van Sjpanje
* 3e in eindjklassement Runj van Sjpanje
**1948**
* 1e in 7e etappe Runj van Nederlandj
* 1e in GP Rotterdam
**1951**
* 1e in de Runj van de 3 Mere (Zjwitserlandj)
* 2e in 5e etappe Runj van Duutsjlandj
**1952**
* 2e in 8e etappe Runj van Duutsjlandj
**1953**
* 1e in de Runj van de 4 Kantons (Zjwitserlandj)
* 2e in de Runj van de Haspegouw
**1954**
* 2e in de Runj van de 4 Kantons (Zjwitserlandj)
* 3e in de 6e etappe Runj van Zjwitserlandj

## Tourdeilnames
*1939 - 8e
*1949 – opgaaf

## Ploge
*1938 - Individuele sjponsor
*1939 - Helyett
*1940 - Helyett
*1941 - Helyett
*1942 - Helyett
*1943 – Individuele sjponsor
*1944 - Individuele sjponsor
*1945 - Individuele sjponsor
*1945 - Garin-Wolber
*1946 - Bloc Centauro
*1946 - Garin-Hutchinson
*1947 - Garin-Wolber
*1948 - Individuele sponsor
*1949 - Magneet TWC Maastricht
*1950 - Magneet TWC Maastricht
*1951 - R.I.H.
*1951 - Patria W.K.C.
*1951 - Ceylon
*1951 - Prisma
*1952 - R.I.H.
*1952 - Venz
*1953 - R.I.H.
*1954 - Feru
*1954 - R.I.H.
Coconino County

**Coconino** is 'n in 1891 gestiech graofsjap in Arizona, VS. 't Is aofgesplits vaan Yavapai County. De naom heet 't te daanke aon de inheimse bevolking die hei vreuger leefde. Allewijl zien zie oetgestorve. De hoofplaots vaan 't graofsjap is Flagstaff.

## Geografie
't Graofsjap heet 'n totaal oppervlak vaan 48.332 km² boevaan 48.219 km² land is en 113 km² water.

### Aongrenzende graofsjappe
* Mohave County - weste
* Yavapai County - zuie
* Gila County - zuie
* Navajo County - ooste
* San Juan County, in Utah - noordooste
* Kane County, in Utah - noorde

## Demografie
Volgens de census vaan 2000 bedroog 't totaol bevolkingsaontal in **Coconino County** 116.320.

## Plaotse
De twie belaankriekste plaotse vaan 't graofsjap zien:
* Flagstaff
* Williams

## Bron
* alles euver de Amerikaanse counties
Santa Cruz County

't Gief twie graofsjappe in de VS die de naom **Santa Cruz County** höbbe:

* Santa Cruz County, e graofsjap in Arizona
* Santa Cruz County, e graofsjap in Californië
Pinal County

**Pinal** is 'n in 1875 gestiech graofsjap in Arizona, VS. De naom kump vaan de gelieknaomege stam die hei leefde. De hoofplaots vaan 't graofsjap is Florence.

## Geografie
't Graofsjap heet 'n totaal oppervlak vaan 13.907 km², boevaan 13.907 km² land is en 12 km² water.

### Aongrenzende graofsjappe
* Maricopa County - westnoorde
* Gila County - noorde
* Graham County - ooste
* Pima County - zuie

## Demografie
Volgens de census vaan 2000 bedroog 't totaol bevolkingsaontal in **Pinal County** 179.727.

## Plaotse
De twie belaankriekste plaotse vaan 't graofsjap zien:
* Florence
* Maricopa

## Bron
* alles euver de Amerikaanse counties
Santa Cruz County (Arizona)

**Santa Cruz** is 'n in 1899 gestiech graofsjap in Arizona, VS. Santa Cruz is verneump nao de Santa Cruz, die struimp door 't graofsjap. Zie heet häöre naom weer te daanke aon de Spaons benumming vaan *heileg kruus*. De hoofplaots vaan 't graofsjap is Nogales.

## Geografie
't Graofsjap heet 'n totaal oppervlak vaan 3.206 km² boevaan 3.205 km² land is en 1 km² water. Heimèt is Santa Cruz 't Arizoons graofsjap mèt 't kleins wateroppervlak.

### Aongrenzende graofsjappe
* Pima County - westnoorde
* Cochise County - ooste
* Sonora, in Mexico - zuie

## Demografie
Volgens de census vaan 2000 bedroog 't totaol bevolkingsaontal in **Santa Cruz County** 38.381.

## Plaotse
De twie belaankriekste plaotse vaan 't graofsjap zien:
* Nogales
* Patagonia

## Bron
* alles euver de Amerikaanse counties
Apache County

**Apache** is 'n in 1899 gestiech graofsjap in Arizona, VS. Apache is verneump nao de bekènde Apache, 'n stam die allewijl mie in Utah leef, daan in Arizona. De hoofplaots vaan 't graofsjap is St. Johns.

## Geografie
't Graofsjap heet 'n totaal oppervlak vaan 29.056 km² boevaan 29.021 km² land is en 35 km² water.

### Aongrenzende graofsjappe
* Greenlee County - zuie
* Graham County - zuie
* Navajo County - weste
* Montezuma County, in Colorado - noordooste
* San Juan County, in Utah - noorde
* San Juan County, in New Mexico - ooste
* McKinley County, in New Mexico - ooste
* Cibola County, in New Mexico - ooste
* Catron County, in New Mexico - ooste

## Demografie
Volgens de census vaan 2000 bedroog 't totaol bevolkingsaontal in **Apache County** 69.423.

## Plaotse
De twie belaankriekste plaotse vaan 't graofsjap zien:
* Eagar
* St. Johns

## Bron
* alles euver de Amerikaanse counties
Greenlee County

**Greenlee** is 'n in 1899 gestiech graofsjap in Arizona, VS. Greenlee is verneump nao e bedrief dat hei actief waor op 't ind vaan de negentienden iew. De hoofplaots vaan 't graofsjap is Clifton.

## Geografie
't Graofsjap heet 'n totaal oppervlak vaan 4.788 km² boevaan 4.784 km² land is en 4 km² water.

### Aongrenzende graofsjappe
* Cochise County - zuie
* Graham County - weste
* Apache County - noorde
* Catron County - ooste
* Grand County - ooste
* Hidalgo County - zuidweste

## Demografie
Volgens de census vaan 2000 bedroog 't totaol bevolkingsaontal in **Greenlee County** 8.547.

## Plaotse
De twie belaankriekste plaotse vaan 't graofsjap zien:
* Clifton
* Duncan

## Bron
* alles euver de Amerikaanse counties
Lies vaan counties in Nevada

De Amerikaanse staot Nevada is oonderverdeild in 17 counties, daoneve is sinds 1969 Carson City 'n apaarte county.

## Referenties
Nye County

**Nye** is 'n in 1864 gestiech graofsjap in Nevada, VS. 't Is verneump nao de gelieknaomege stam die hei leefde. De hoofplaots vaan 't graofsjap is Tonopah.

## Geografie
't Graofsjap heet 'n totaal oppervlak vaan 47.031 km² boevaan 47.000 km² land is en 31 km² water.

### Aongrenzende graofsjappe
* Churchill County - noordweste
* Lander County - noorde
* Eureka County - noorde
* White Pine County - noordooste
* Lincoln County - ooste
* Clark County - ooste
* Esmeralda County - weste
* Mineral County - weste
* Inyo County, in Californië - zuie

## Demografie
Volgens de census vaan 2000 bedroog 't totaol bevolkingsaontal in **Nye County** 32.485.

## Plaotse
De twie belaankriekste plaotse vaan 't graofsjap zien:
* Pahrump
* Tonopah

## Bron
* alles euver de Amerikaans graofsjappe
Long Beach

Mèt Long Beach weurt meistel de volgend plaots bedoelt:
*Long Beach (Californië)

Plaots in Canada:
*Long Beach (British Columbia), Canada

Aander plaotse in de VS:
*Long Beach (Indiana)
*Long Beach (Minnesota)
*Long Beach (Mississippi)
*Long Beach (New York)
*Long Beach (Washington)
*Calvert Beach-Long Beach, Maryland
Santa Ana

**Santa Ana** is 'n stad in Orange County, Californië en tèlt 337.977 inwoners.  't Is heimèt de 51e stad in de VS (2000). 't Oppervlak is 70,2  km², boemèt 't de 199e stad is. Santa Ana is verneump nao de gelijknaomeg heilege vrouw. *Santa Ana Metropolis* (same mèt Anaheim) heet 672.349 inwoeners.
 
## Demografie
Vaan de bevolking is 5,5 % awwer daan 65 jaor en ze besteit veur 12,7 % oet einpersoenhoeshawwes. De werkloesheid is 4,6 % (ciefers volkstelling 2000).

## Status
Santa Ana is de innigste stad in 't graofsjap die neet bestuurlek oonder Los Angeles vèlt. 't Is daan ouch de hoofplaots vaan Orange County. Allewel **Anaheim** ouch dèks weurt gezien es apaarte stad, vèlt zie bestuurlek oonder Santa Ana.
Luien-Toeames

Mit 'ne **Luien-Toeames** wuuertj verweze nao de persoean in 'n hoeshaje dae/die op 21 december es lèste oet bèd kump. Daen daag is 't de naamdaag van de hèlge St. Toeames. Dit is d'n daag nao de langste nach van 't jaor, en ouch de kortste daag van 't jaor.

In groeate deile van Naord-Hollandj weurt e vergeliekbaar fieas geveerd, de *[[Luilak]]*.

Veurbeeldjzin:

*Waem zal bie ós heim dit jaor weer Luien-Toeames waere?*

## Brónne
* Bakkes, P. 2007, Mofers Waordebook
Empire State Building

't **Empire State Building** is de hoegste en bekinste wolkekretser vaan Manhattan, New York City (New York). Wied 120 miljoen bezeukers, boe oonder de rockgróp Kiss en de keuningin vaan Ingeland, höbbe de stad beziechteg vaanaof 't oetkiekplateau, wat in 1931 is geopend.

## Historie
Architectebureau *Shreve, Lamb and Harmon* oontworp 't art-deco gebouw roond 1920, in 'nen tied vaan welvaart. 't Woort evels opgeleverd tijdes de depressie en bleef jaorelaank groetendeils leegstoon, boedoor 't de bijnaom *Empty State Building* (vrij vertaold: *Leeg Staotsgebouw*) kraog. 't Is in väöl films te zien; in 1983 woort hei de 50ste verjaordaag vaan de filmklassieker King Kong vertoend, oonder gejuich vaan fans. 't Gebouw woort beklomme door 'nen opblaosbaren aap, zjus wie King Kong dat in ziene film deeg.

## 't Gebouw
't 443 meter hoeg gebouw mèt 102 etages mós hoeger weure es 't Chrysler Building en kraog 'nen aonlègkmas veur zeppelins. Allewijl steunt hei op 'nen tv-mas.

### Lifte
De 73 art-decolifte bereike de 86ste etaasj in 45 seconde; dat is 'n snelheid vaan 427 m per minuut. De lèste lif vertrèk eederen daag um 23.15.

### Cinema
De cinema vaan 't gebouw liet op e groet sjerm 'n virtueel helikoptervlöch zien. De geis daan langs, euver, oonder en door inkele vaan de bekindste bezeensweerdeghede vaan de stad. De cinema kraog later de naom *New York Skyride*.

## Hoegtepunte
* 't gebouw
* De lifte
* Oetkiekplateau, 102de etage
* Oetkiekplateau, 86ste etage
* Spits
* "Wonders of the World", *de lobby*
* 'ne Iessalon
* 'n Koffiebar

## Info
* http://www.esbnyc.com
* Adres: 350 fifth Avenue, bij 34th Street
* Geopend op alle daog vaan 8.00 tot 0.00
* Volwassene, *$ 16,-*
* Jäög (12-17), *$ 14,-*
* Kinder (6-11), *$ 10,-*
* Kinder vaan 0-5, *gratis*
Manhattan

**Manhattan** is ein vaan de vief börge vaan New York City, New York. Mèt zien wolkekretsers, musea en Broadway is Manhattan 't aller bekindste geziech vaan de stad. 't Heet ziene naom meugelek te daanke aon de inheims stam die hei vreuger leefde. Allewijl leve ze veural op 't platteland vaan New York.

## Bezeensweerdeghejd
De tien bekindste bezeensweerdeghede vaan Manhattan zien:

* Empire State Building
* Fifth Avenue
* Rockefeller Center
* Vrijheidsbeeld
* Times Square
* Broadway
* Central Park
* Metropolitan Museum of Art
* Guggenheim Museum
* American Museum of Natural History

## Wieke
Alle börge zien opgedeild in wieke, zoe ouch Manhattan. E paar aan die wieke zien:
* Morningside Heights
* Harlem
* Upper East Side
* Upper West Side
* Midtown
* Chelsea
* Herald Square
* Union Square
* Gramercy Park
* Flatiron District
* Greenwich Village
* Lower East Side
* East Village
* Chinatown
* Little Italy
* SoHo
* TriBeCa
* Civic Center
* South Street Seaport
* Lower Manhattan
Kill Bill

**Kill Bill** is e verhaol vaan Quentin Tarantino wat besteit oet twie films oet 2003 en 2004. Tarantino heet de films zoewel geregisseerd es gesjreve. De hoofrolle weure gespäöld door de aktäörs Uma Thurman, Lucy Liu en Vivica A. Fox.

## 't Verhaol
### Kill Bill: Vol. 1

De heurmäördeneer 'The Bride' weurt op häör eige broelof neergesjote door häören opdrachgever Bill en zien handlengers. Evels, ze euverleef de aonslag, mer door 'n kogel in häöre kop ligk ze veer jaor in coma. Es ze bijkump, is ze döl gewore en vasbeslote um wraak te numme. Ze geit op zeuk nao de bendelede um ze ein veur ein te vermaore. Bill wèlt ze es lèste vermaore...

### Kil Bill: Vol. 2

Nao de ierste twie naome op häör maordlies te höbbe doorgestriep vervolg The Bride häör missie um wraak te numme op häör vreuger handlengers: nao O-Ren Ishii en Vernita Green is 't noe de beurt aon Elle Driver, Budd en oeteindelek häöre baas Bill. D'r is evels 'n oonverwachte trouf in 't speul.

## Trivia
* Tarantino wèlde eigelek 'ne film make veur zie scrip vaan Inglourious Basterds, mer toen voond heer e book in 'ne winkel in Arizona.
* De films doen e bitteke de goodkoupe Aziatische films oet de jaore 70 nao.
Canon

* 'ne **Canon** ies 'n *reeks* opeinvolgende gebeurtenisse binne 'ne bepaalde (culturele) context. bv. de Canon van de Limburgse gesjiedenis, woavan in 2009 'n book ies versjene. 
Ouch van de Nederlandse of Vaderlandse historie besjteit 'ne canon.

* De verzameling van kèrkelike beuk van de biebel, heilige en liturgie weurt ouch canon geneump.
  
* De Canons ies de naam van de reeks van vaste gebede veur 'n Heilige Mès bie de katholieke.
 
* In de muziek ies 'ne canon e zangsjtök woabie de ein partie de ander, bie herholing,  aafwiesselt mèt 'n thema.

* 'ne Canon ies 't bedraag dat eder jaor aan erfpach betaald moet were.
Jo Maas

**Jo Maas** (Èèsjde, 6 oktwoaber 1954) is 'ne veurmalige Nederlands Limburgse fitserenner.

## Biografie
Es ammeteur behaolde Maas in 1977 ’n derde plaatsj biej de Nasjenale Kampioensjappe op de waeg. In 1978 wón hae twee etappes in de Runj van Wes-Henegouwe en woort hae teves eësjte in ’t eindjklassement van die runj. Ouch woort hae in dat jaor eësjte in de Belsje ammeteurklassieker Romsée-Stavelot-Romsée.
 
Hae maakde zien profdebuut in 1979 en verrasjde mètein mèt ’n etappe-euverwinning en ein 7e plaatsj in 't eindjklassement van de Tour de France veur de relatief klein DAF Trucks-ploog. 't Jaor dao-op eindigde hae in de Tour op de 19e plaatsj in de eindjrangsjikking. Hae deeg in 1982 ouch mit aan de Runj van Sjpanje wo-in hae 'n 21e plaatsj behaolde in de eindjrangsjikking. ’n Jaor later haolde hae nog 'n 3e plaatsj in 't eindjklassement van de Runj van Andalusië, mèr hae dat jaor sjtopde abrup mèt fitserenne. 

Jo Maas waas taenge 't eindj van zien wielercarrière woonechtig in Mesjtreech.

## Belangriekste oetsjaeg
**1977** 
*2e in ’t eindjklassement van de Runj van Luuk
*3e biej ’t NK op de waeg, individueel, ammeteurs
**1978** 
*1e in ’t eindjklassement van de Runj van Wes-Henegouwe
*2e in ’t eindjklassement van de Oas-Zjwitserlandj
**1979** 
*1e in de 10e etappe Runj van Frankriek
*7e in ’t eindjklassement van de Runj van Frankriek
*4e biej ’t NK op de waeg, individueel 
*2e in de Ster der Beloften
**1980** 
*8e in de Waalse Piel
*9e in de Amstel Gold Race
*9e in Gent-Wevelgem
*9e biej ’t NK op de waeg, individueel
*9e in ’t eindjklassement van de Tour de l’Áude
**1981** 
*5e in de Amstel Gold Race
**1982** 
*21e in ’t eindjklassement van de Runj van Sjpanje
*9e in ’t eindjklassement van de Runj van Romandië
**1983** 
*3e in ’t eindjklassement van de Runj van Andalusië

## Tourdeilnames
* 1979, 7e, winnaer 10e etappe
* 1980, 19e

## Ploge
*1979 - DAF Trucks-Lejeune-Aida 
*1980 - DAF Trucks-Lejeune-PZ 
*1981 - TI Raleigh-Creda 
*1982 - La Redoute-Motobécane
*1982 - Splendor-Wickes 
*1983 - Teka
Piet van den Brekel

**Piet van den Brekel** (Ech, 21 juli 1932 – Almelo, 18 juli 1999) is 'ne veurmalige Nederlands Limburgse fitserenner.

## Biografie
Es ammeteur is hae veural bekend gewore door biej ’t Waereldkampioensjap op de Waeg van 1952 in Luxemburg wiej hae geliektiedig mèt de Itaaljaan Luciano Ciancola euver de finish kaom. Van den Brekel woort aanvankelik es winnaer oetgerope mèr woort nao ein protes van de Itaaljane gediskwalificeerd ómdat hae tiedes de wedsjtried van fits hèj gewisseld boete de daoveur ingerichde materiaalpos. In ziene ónsjöld goof hae dat ouch nog toe, wonao ein wederprotes geine zin meë hèj. Hae woort baovendeen oet de oetsjlaag van de wedsjtried verwiejerd.

In 1953 wón hae es ammeteur de Ómloup van de Kempen, woort hae derde in de Runj van Limburg en derde in ’t eindjklassement van de Belsje versie van de Runj van Limburg. In 1955 zouw hae weer ein derde plaatsj haole in de Runj van Limburg.

In 1956 maakde hae zien debuut in de Runj van Frankriek. 't Waas, zoa bleek later, ziene ènnige Tour. Zien beste pretatie in dees runj waas ein derde plaatsj in de zevende etappe. In de tieënde etappe beheuërde hae biej de oetvallers.

Tot zien meis aansjpraekende oetsjlaeg waas ein euverwinning in de veerde etappe van de Runj van Belsj in 1958. In 1961 beëindigde hae zien wielerloupbaan nao ein teleursjtellende carrière es prof.

Van den Brekel is in 1999, vlak veur ziene 67e verjaordaag, tiedes 'ne trimtoch aan de gevolge van eine hartsjtilsjtand euverleje.

## Tourdeilnames
* 1956, opgaaf in de 10e etappe

## Ploge
*1955 – 1957 Locomotief-Vredestein
*1957 - Girardengo - E.R.G.
*1958 - 1960 Eroba - Vredestein 
*1961 - Eroba
Kroekesjtop

'ne **Kroekesjtop** is eine Limburgse troetelnaam veur 'n kort gedrónge persoan.
Ouch wirt hiejveur waal de (minder sympathieke) weurd **kröppel** of **kräötsj** gebruuk, womit dan 'n vrech klein kèndj of 'ne kleuter wirt bedoeld (eigelik emes dae achtergebleve is in de greuj).  

't Woord kroekesjtop wirt ouch waal gebruuk veur 'ne körk óm ’n flesj of ’n kroek mèt aaf te sjloete. Zuug hiejveur körk. 

## Gezègde
* *Dat jungske is mich 'ne kroekesjtop* – Nederlands: Dat jongetje is wel erg klein.
Voelenser

'ne **Voelenser**, ouch waal **voeloar**, is eine Limburgse sjelnaam veur ’n luij emes, emes dae neet gaer wirk. Ouch wirt hiejveur waal ’t woord **voele** gebruuk.  

## Etymologie
’t Woord voelenser is rechsjtreeks aafgeleid van ’t Duutsje woord *Faulenser* dat weer is aafgeleid van ’t middelhoagduutsj *vülen* en ’t middenederlands *vulen* of *vuylen*, dat sjteit veur *rottende*. 

## Gezègde
* *Dat is mich 'ne voelenser dae* – Nederlands: Is me dat een luiaard.
Blauw maon

'n **Blauw maon** is de naom veur 't versjijnsel tot 't twie kier 'n vol maon in eine maond gief. De twiede vol maon weurt daan de *blauw maon* geneump. D'n term is aofkomsteg oet 't Ingels (*Blue moon*), en weurt ouch gebruuk um get oongebrukeleks te duie ('once in a blue moon'). In Nederland kinne v'r daoveur de oetdrökking "op 'ne blauwe maondag".

Normaal gesproke gief 't eder maond 'ne kier vol maon. De maon heet evels 'ne umlouptied um de Eerd vaan oongeveer 29,53 daog. Dit heet tot gevolg tot aon 't ind vaan e jaor nog zoe'n 11 daog euver zien. Gemiddeld eder 2,7154 jaor kump 't daan veur tot 't twie kier in eine maond vol maon gief. Soms gief 't evels ouch twie kier kort nao ein 'n blauw maon, es 't twie kier vol maon gief in jannewarie, gein vol maon in fibberwarie, en twie vol maone in miert. Dit versjijnsel deit ziech veur in 2018 en in 2037.

In 2009 gaof 't 'n blauw maon op 31 december. Bezunder is tot de blauw maon op de lèsten daag vaan 't jaor veel. Daoneve evels gaof 't ouch nog 'n gedeilteleke maonsverduustering, die in groete deile vaan Europa, Afrika, Azië en Australië te zien waor. 

't Gief (of gaof) blauw maone in:
* 2009: 2 december , 31 december (blauw maon op Aajdjaorsdaag)
* 2012: 2 augustus, 31 augustus
* 2015: 2 juli, 31 juli
* 2018: 2 januari, 31 januari, allein in tiedzones westelek vaan UTC+11.
* 2018: 2 miert, 31 miert, allein in tiedzones westelek vaan UTC+12.
* 2020: 1 oktober, 31 oktober, allein in tiedzones westelek vaan UTC+10.

## Referenties
Millennium

'n **Millennium** (oet 't Latien: *mille* is 1000, *annum* is jaor) is 'n periode vaan 1000 jaor. In 't algemein weurt 'n *kalendermillennium* bedoelt es iemes sprik vaan e millennium, in 't bezunder in 'n kalendersysteem wat begint mèt 't jaor 1.

## Millenniumvergissing
Väol lui dinke tot 't huieg millennium begonne is op 1 jannewarie 2000. Umtot de christeleke jaortèlling, wie eder jaortèlling, begonne is mèt tèlle in 't jaor 1, gief 't evels gein jaor 0. Dao ligk daan ouch metein 't probleem: zjus wie d'n euvergaank vaan jannewarie nao fibberwarie geit es 31 jannewarie - 1 fibberwarie (en dus neet iers 0 fibberwarie), geit dat ouch veur millennia. Es me begint te tèlle bij 1 is 't jaor 2000 't lèste jaor vaan 't twiede millennium. 't Daarde millennium begós dus op 1 jannewarie 2001. Dat beteikent ouch tot 't 1e decennium vaan d'n 21e iew op deen daag begós en tot 't twiede decennium dus op 1 jannewarie 2011 begint.
Bastaard

* 'ne **Bastaard** is ein kindj det 'ne vader en 'n moder haet die neet getrouwd zeen.

* 'ne **Bastaardhond**, 'ne hond dae neet raszuver is.
 
* 'n **Krusing** van verwante plante of dere.
Diftongeiering

**Diftongeiering** is in de fonologie 'n vorm van breking van klinkers (vocale), woebie 'ne monoftong tot 'ne diftong wurt. 't Versjiensel kump veur bie lange vocale in ope syllabe in de historie van väöl tale. 

E good veurbeeld van Limburgse diftongeiering is dae in 't Zittesj, woebie 'ne vocaal dae de sjtoeëttoeën haet gebraoke 'ne dalende diftong wurt (mèt de klemtoeën op 't iersjte deil van de diftong). 

* zuug: monoftong
* zuug: diftong

## Veurbeelde Zittesje diftonering
In 't Zittesj kump veur 'n -r nog 'nen extra sjwa daotösje.
* redeneiering (redenering)
* waardeiering (waardering)
* veier (veer)
* beier (beer)
* neit (neet)
* bloud (blood)
* goud (good)
* zuike (zeuke)
Wim Schepers

**Wim Schepers** (Sjtein, 25 september 1943 - Maesj, 26 september 1998) waas eine Nederlands Limburgse fitserenner.

## Biografie
Schepers blónk mèt name oet in 't middelgebergte wo hae zich mèt de bèste renners koosj maete. Hae waas beroepsrenner van 1966 pès 1975 en wón in die periood 11 wedsjtrieje, woónger tweë etappes in de Dauphiné-Libéré. Wiejer behaolde hae ènnige fraaj eëreplaatsje in klassiekers en semi-klassiekers. Zien meis aansjpraekende prestatie waas in 1972 toen hae tweëde woort in Luuk-Bastenake-Luuk achter de óngenaakbare Eddy Merckx. In 't zelfde jaor woort hae veerde in Rund um den Henninger Turm. Wiejer woort hae in 1969 tweëde in de Runj van Belsj en in 1966 veerde in de Runj van Luxemburg. In 1969 wón hae de Omloup Mandel-Leie-Schelde.

In de Runj van Frankriek sjlaagde hae d'r aevel noats in óm zien biezunjere kwaliteite te toane. In 1967 maakde hae zien Tourdebuut es lid van de nasjenale Nederlandse ploeg, die woort geleid door Wout Wagtmans. Hae sjprokkelde in daen Tour ènnige eëreplaatsje biejein, zoa-es ein veerde plaatsj in de twelfde etappe, die in Marseille finishte. In de volgende jaore wis hij dit aevel neet mee te herhaole. 

Nao zien wielerloupbaan wirkde hae es fitsemaeker en waas hae oetbater van ein café. Hae naom mèt zien vrunj deil aan trimtochte in zien geleefde sjtreek de Ardenne. Op 26 september 1998, op ziene verjaordaag, is Wim Schepers op 55-jaorige laeftied in zien woonplaatsj Maesj euverleje aan 'ne acute hartsjtilsjtand.

## Belangriekste euverwinninge en eëreplaatsje
### Amateur
**1964**
*2e in de 2e etappe Runj van Belsj Limburg

**1965**
*1e in de 1e etappe deil b Runj van Oasteriek
*1e in de 6e etappe Runj van Oasteriek 
*2e in de 1e etappe Runj van Belsj Limburg 
*2e in 't eindjklassement Runj van Belsj Limburg 

### Profs
**1966**
*1e in de GP van Nederland
*1e in de Isle of Man (GBR) 
*1e in Manx International (GBR)

**1967**
*3e biej 't NK op de waeg, elite
*14e in Luuk-Bastenake-Luuk
*2e in de Tour du Condroz
*3e in de 5e etappe Runj van Frankriek

**1968**
*3e in de 3e etappe Paries-Nice
*2e in de Omloup van Midde-Belsj

**1969**
*2e in het eindjklassement Runj van Belsj
*3e in de 1e etappe Runj van Belsj
*2e in de 4e etappe Runj van Belsj
*1e in de Omloup Mandel-Leie-Schelde

**1970**
*1e in de 2e etappe deil a Dauphiné Libéré
*1e in de 2e etappe deil b Dauphiné Libéré
*2e in de 4e etappe Runj van Belsj
*1e in de Omloup van de Zös Provincië
*1e in de 4e etappe Veerdaagse van Duunkirke

**1971**
*2e in de 4e etappe Runj van Zjwitserland
*3e in de 9e etappe Runj van Sjpanje
*16e in Luuk-Bastenake-Luuk

**1972**
*2e in de 2e etappe Runj van Luxemburg
*2e in de 5e etappe Runj van Belsj
*2e in Luuk-Bastenake-Luuk
*3e in Hyères

**1973**
*1e in de proloog, plogetiedrit Runj van Belsj
*14e in Luuk-Bastenake-Luuk

## Tourdeilnames
* 1967 - 25e
* 1968 - opgaaf in de 12e etappe.
* 1970 – opgaaf in de 5e etappe deel b.
* 1972 – opgaaf in de 9e etappe.
* 1973 – opgaaf in de 8e etappe.

## Ploge
*1966 - 1970 - Caballero 
*1971 - Goudsmit-Hoff  
*1972 - 1973 - Rokado
*1974 - MIC - Ludo - De Gribaldy 
*1975 - Alsaver - Jeunet - De Gribaldy 

## Externe link
*Wim Schepers
Long Beach (Californië)

**Long beach** (vrij vertaold: *Laank Strand*) is 'n stad in de Amerikaanse staot Californië, Los Angeles County en tèlt 461.522 inwoeners. De stad is, zoe es de naom mesjiens al verraojt gelege aon 't strand. Daoneve is 't de innegste plaots in 't graofsjap dat bestuurlek neet oonder de stad Los Angeles vèlt.

## Demografie
Vaan de bevolking is 6,3 % awwer es 65 jaor en besteit 't veur 10,3 % oet einpersoenhoeshawwes. De werkloesheid bedroog 10,2 % in 2000.

Oongeveer 45,16 % vaan de bevolking vaan Long Beach besteit oet hispanics en latino's, 14,87 % is vaan Afrikaanse oersprunk en 12,05 % vaan Aziatische oersprunk.

De stad is erg populair, wat de greuj bewijs. De stad is in de aofgeloupe 10 jaor mèt 31.000 inwoeners gegreujd. Heidoor is 't noe de 35ste stad vaan de VS, qua inwoeneraontal.

## Plaotse in de naobij umgeving
* Los Angeles, *mèt bijstei mètgetèld* - *7 km, nao 't noordooste*
Kleenker

'ne **Kleenker** of **vocaol** is edere sjpraakklank woevan bie de articulatie het sjpraakkanaal nörges gans is aafgesjloete. Dit beteikent mie concreet dat de tong gein direk kontak mit 't verhemelte maak en 't geine lóchdruk bove de glottis gief. Sommege kleenkers wie *a* zint "leeg" of "aope" kleenkers - wat wilt zegge dat de tong zoe ongeveer op de mondbodem lig - angere wie *i* en *e* zint "hoog" of "gesjlaote" kleenkers, wat wil zegge dat de tong naobie 't verhemelte kump, ewels zonger 't te rake. 

'ne Kleenker is 't taegegesjtèlde van 'ne consonant.

## Zuuch ouch
* Sonorant
St. Gerlach

St. Gerlach of Sint Gerlach:

*  is 'ne heilige
*  is 'n buurtsjap en sjtraot in Houtem-Sint-Gerlach
Pungel

'ne **Pungel** is ’n, in 'ne handjdook gebónje, mienwirkersjplunje. 

Es de mienwirker de eësjte daag van de waek nao zien werk góng naom hae zien wirkkleijing van thoes mit, die door zien vrouw of zien móder waas gewesje. Dees kleijing woort dan in 'ne gries-blawwe handjdook gewikkeldj, de handjdook woort mèt zien hookpuntje biejeingebónje wodoor de pungel óntsjtónd. De mienwirker droog dae pungel meistal op ziene rögk nao zien werk (of nao hoes es zien wirkkleijing weer thoes gewesje moosj waere). In de pungel zaote ouch zien bótterhamme, meistal in ein gezèt gewikkeldj, ’n aluminium flesj gevöldj mèt koffie of thee en 'n oeër, ein zakhorloge in 'ne besjermende kas.

Dees pungele woorte op de koel aangekómme, in ’t badlokaal aan 'ne haok opgetakeldj zoadat ze dreuëg bleve.

## Etymologie
’t Woord pungel is aafgeleid van ’t woord *Püngel* oet ’t Kölsj.

## Anger beteikenisse
* De *pungele* sjteit in ’t Limburgs veur verfómfaajde kleijing, óntsjtaon doordat die in 'ne bunjel of 'ne pungel waas biejein gepak.
* ’t Wirkwoord *pungele* beteikent *"'t zjwaor en meujzaam drage"*.
* ’t Wirkwoord *pungele* sjteit ouch veur ’t ónger ’t drage knuffele van 'ne baby of ’n klein kèndj. Vreuger woort 'ne pas gebaore baby es ritueel door de wiesvrouw aan de bezeukesj aan ’t kraombèd euvergereik mèt de wäörd: *pungel 'm mèr aens* wonao ze van de luuj verwachde dat ze häör wat geldj toesjtaoke.
* Later kroog ’t woord pungel ouch ein beteikenis van 'ne *niksnut, "'ne dómmerik of 'ne lamlendeling*".
Kössedeek

Ein **kössedeek** (Nederlands: kussensloop) is ein hoes die óm ein kösse wirt gedaon. Ze is meistal gemaak van sjtóf of zieje en deent es besjerming van ’t kösse zelf. Tiedes 't gebruuk wirt de sjloop nöt en kènt gemekkelik verwisseld waere óm ze te wesje, zoadat 't kösse zelf neet gewesje hoof te waere, aangezeen dit door zien völling nogal meujlik is. 

Doorgaons heuërt de kössedeek in ein set biej ein dèkbèdeuvertrek en is in 't zelfde dessin geprint.

## Etymologie
’t Woorddeil *kösse* is aafgeleid van ’t middehoagduutsj *küssen*  en ’t middenederlands *kissen*. ’t Woorddeil *deek* kump van ’t middenederlands *teke* of *tiek*, die weer zint aafgeleid van ’t latiense *thica* dat sjteit veur *ómhulsel*. Zoa is ’t middenederlandse woord *kissenteek* óntsjtaon wo ós woord *kössedeek* van is aafgeleid. In sómmige plaatsje in Limburg wirt ouch waal van *kösdeek* gesjpraoke.
Sjlaagwerk

**Sjlaagwerk** is 't trommelkorps dat veur 'n fanfaar of hermenie löp. Sjlaagwerk verwies ouch nao de sjlaaginstrumènte in 't algemein.

Dees drumband besjteit oet klein of depe en sjerpe trommele, 'ne euverslaag, twiè pauke en e sjtèl dèksele. Same vörme ze 'n tamboerkorps.